
(Návrh)
VYHLÁŠKA

Úradu pre normalizáciu, metrológiu a skúšobníctvo Slovenskej republiky
z … 2026,

ktorou sa mení a dopĺňa vyhláška Úradu pre normalizáciu, metrológiu a skúšobníctvo Slovenskej republiky č. 76/2019 Z. z. o výške úhrady za poskytovanie technickej normy

Úrad pre normalizáciu, metrológiu a skúšobníctvo Slovenskej republiky (ďalej len „úrad“) podľa § 19 zákona č. 60/2018 Z. z. o technickej normalizácii v znení zákona č. 297/2023 Z. z. ustanovuje:


Čl. I

Vyhláška Úradu pre normalizáciu, metrológiu a skúšobníctvo Slovenskej republiky č. 76/2019 Z. z. o výške úhrady za poskytovanie technickej normy sa mení a dopĺňa takto:

1. § 1 sa dopĺňa odsekom 8, ktorý znie:

„(8) Výška úhrady uvedená v prílohe č. 1 sa od 1. januára kalendárneho roka upraví zvýšením o percento zodpovedajúce priemeru medziročnej miery rastu indexu spotrebiteľských cien zverejnenej Štatistickým úradom Slovenskej republiky za dva bezprostredne predchádzajúce kalendárne roky, ak tento priemer presiahne 2 %. Upravená výška úhrady sa zaokrúhľuje na dve desatinné miesta. Ak priemer podľa prvej vety nepresiahne 2 %, výška úhrady sa neupravuje.“.

2. V § 2 písmeno a) znie:

„a) trvalým sledovaním novoprijatých slovenských technických noriem a technických normalizačných informácií služba poskytovaná úradom, ktorá informuje o novoprijatých slovenských technických normách a technických normalizačných informáciách, vrátane ich zmien a opráv, vykonávaná vždy k prvému dňu kalendárneho mesiaca; služba sa poskytuje najmä na základe objednávky vystavenej žiadateľom a po vykonaní úhrady podľa prílohy č. 1,“.

3. V§ 2 sa za písmeno b) vkladá nové písmeno c), ktoré znie:

„c) prenos textu a grafiky vyhotovenie obrazového záznamu obsahu zobrazovaného na obrazovke v konkrétnom čase,“. 

Doterajšie písmená c) až j) sa označujú ako písmená d) až k).

4. § 2 sa dopĺňa písmenom l), ktoré znie:

„l) použitím pôvodnej slovenskej technickej normy alebo pôvodnej technickej normalizačnej informácie v elektronickom nástroji ich uloženie, zapracovanie, zobrazovanie, vyhľadávanie alebo iné spracúvanie pôvodnej slovenskej technickej normy alebo pôvodnej technickej normalizačnej informácie, vrátane ich častí v počítačovom programe, informačnom systéme, aplikácii alebo inom elektronickom nástroji v rozsahu určenom v zmluve o použití pôvodnej technickej normy alebo pôvodnej technickej normalizačnej informácie.“.

5. § 3 sa dopĺňa odsekmi 4 a 5, ktoré znejú:

„(4) Žiadosti o udelenie súhlasu na citovanie časti slovenskej technickej normy alebo časti technickej normalizačnej informácie sa podávajú prostredníctvom automatizovaného systému na webovom sídle úradu.


(5) Výška úhrady za použitie pôvodnej slovenskej technickej normy alebo pôvodnej technickej normalizačnej informácie v počítačovom programe, informačnom systéme, aplikácii alebo inom elektronickom nástroji podľa § 2 písm. l) pre koncového používateľa sa určuje vo výške 25 % z konečnej ceny počítačového programu, informačného systému, aplikácie alebo iného elektronického nástroja; súhlas na použitie pôvodnej slovenskej technickej normy alebo pôvodnej technickej normalizačnej informácie v elektronickom nástroji podľa § 2 písm. l) sa udeľuje na obdobie životnosti príslušnej verzie počítačového programu, informačného systému, aplikácie alebo iného elektronického nástroja.“.


6. V prílohe č. 1 časti I písm. A prvom bode tabuľke č. 1 tretí stĺpec znie:

„
	Výška úhrady

	2,30 eura

	3,40 eura

	11,60 eura

	16,90 eura

	20,60 eura

	22,70 eura

	25,70 eura

	29,30 eura

	34,60 eura

	38,20 eura

	42,00 eura

	43,60 eura

	48,50 eura

	59,00 eura

	75,11 eura

	89,30 eura



“.

7. V prílohe č. 1 časti I písm. A tretí bod znie:

[bookmark: _Hlk231818085]„3. Výška zľavy z úhrady za poskytovanie slovenskej technickej normy alebo technickej normalizačnej informácie v listinnej alebo v elektronickej podobe inému národnému normalizačnému orgánu je 50 % z výšky úhrady určenej podľa tabuľky č. 1.“.

8. V prílohe č. 1 časti I sa písmeno A dopĺňa štvrtým bodom, ktorý znie:

„4. Výška úhrady za poskytovanie pôvodnej slovenskej technickej normy alebo pôvodnej technickej normalizačnej informácie inému národnému normalizačnému orgánu za účelom prijatia pôvodnej slovenskej technickej normy alebo pôvodnej technickej normalizačnej informácie do národnej sústavy je 50 % zo skutočne vynaložených nákladov na jej tvorbu spracovateľovi pôvodnej slovenskej technickej normy alebo pôvodnej technickej normalizačnej informácie.“.

9. V prílohe č. 1 časti I písm. C ôsmom bode sa slovo „100“ nahrádza slovom „200“.  

10.  Poznámka pod čiarou k odkazu 1 znie: 

[bookmark: _Hlk230952569]„1) zákon č. 265/2022 Z. z. o vydavateľoch publikácií a o registri v oblasti médií a audiovízie a o zmene a doplnení niektorých zákonov v znení neskorších predpisov.“.

11. V prílohe č. 1 časti I písm. C deviaty bod znie:

„9. Výška úhrady za službu STN-online pre študentov vysokých škôl,[footnoteRef:1]2) pre pedagogických zamestnancov[footnoteRef:2]3) vysokých škôl a stredných škôl poskytnutú na jeden rok s možnosťou čítania a prenosu textu alebo grafiky slovenských technických noriem alebo technických normalizačných informácií za všetky slovenské technické normy a technické normalizačné informácie v sústave slovenských technických noriem je 10 eur za každý jeden prístup.“. [1: ]  [2: ] 


Poznámky pod čiarou k odkazom 2 a 3 znejú:

„2) § 69 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov.
[bookmark: _Hlk231818421]3) § 6 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov.“.

12. V prílohe č. 1 časti I písm. C sa vypúšťa tabuľka č. 8.

Doterajšie tabuľky č. 9 až 12 sa označujú ako tabuľky č. 8 až 11.

13. V prílohe č. 1 časti I písm. C za deviaty bod sa vkladá nový desiaty bod, ktorý znie:

„10. Výška úhrady pre iného užívateľa, ako je užívateľ uvedený v deviatom bode, za službu STN-online poskytnutú na jeden rok s možnosťou čítania a prenosu textu alebo grafiky slovenských technických noriem alebo technických normalizačných informácií za všetky slovenské technické normy a technické normalizačné informácie v sústave slovenských technických noriem je 1 250 eur za každý jeden prístup.“.

Doterajší desiaty až dvanásty bod sa označujú ako jedenásty až trinásty bod.

14. V prílohe č. 1 časti I písm. C jedenásty bod znie:

„11. Výška úhrady za súbor slovenských technických noriem a technických normalizačných informácií v rámci služby STN-online pre malé podniky,4) stredné podniky,5) komory,6) združenia7) je uvedená v tabuľke č. 8.“.

Poznámky pod čiarou k odkazom 4 až 7 znejú:

„4) Čl. 2 ods. 2 prílohy I nariadenia (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy.
5) Čl. 2 prílohy I nariadenia (EÚ) č. 651/2014.
6) Napríklad zákon Slovenskej národnej rady č. 30/1992 Zb. o Slovenskej poľnohospodárskej a potravinárskej komore v znení neskorších predpisov, , zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov, zákon č. 487/2021 Z. z. o Komore geodetov a kartografov.
7) Zákon č. 83/1990 Zb. o združovaní občanov v znení neskorších predpisov.“.

15. V prílohe č. 1 časti I písm. C tabuľka č. 8 znie:
[bookmark: _Hlk231818610]„ Tabuľka č. 8
	

Súbor slovenských technických noriem a technických normalizačných informácií v rámci služby 
STN-online
	Výška úhrady za jeden prístup

	
	

iba na čítanie
	
na čítanie s prenosom textu alebo
grafiky
	na čítanie s prenosom textu alebo
grafiky
s možnosťou tlače

	súbor tried 33 až 38 z oblasti elektrotechniky
	1 821,6 eur
	2 046 eur
	2 653,2 eur

	súbor tried 72 až 74 z oblasti stavebníctva
	706,8 eur
	778,8 eur
	1 018,8 eur


“.
16. V prílohe č. 1 časti I písm. C dvanásty bod znie:

[bookmark: _Hlk230952980]„12. Zľava z úhrady za službu STN-online určenej podľa písmena C prvého, druhého a tretieho bodu pre malé podniky4), stredné podniky,5) komory,6) združenia7) je uvedená v tabuľke č. 9.“.

17. V prílohe č. 1 časti I písm. C tabuľka č. 9 znie:
[bookmark: _Hlk231818747]„Tabuľka č. 9
	Výška úhrady
	Zľava

	332 eur - 1 000 eur
	0 %

	1 001 eur - 3 000 eur
	5 %

	3 001 eur - 5 000 eur
	10 %

	5 001 eur - 10 000 eur
	15 %

	10 001 eur - 20 000 eur
	20 %

	20 001 eur - 35 000 eur
	25 %

	35 001 eur - 50 000 eur
	35 %

	od 50 001 eur
	45 %


“.

18. V prílohe č. 1 časti I písm. C trinásty bod znie:

„13. Zľava z úhrady za službu STN-online určenej podľa písmena C prvého, druhého a tretieho bodu pre iných užívateľov ako užívateľov podľa jedenásteho bodu k úhrade za službu STN-online určenej podľa bodu 1 je uvedená v tabuľke č. 10.“.

19. V prílohe č. 1 časti I písm. C tabuľka č. 10 znie:

„Tabuľka č. 10
	Výška úhrady
	Zľava

	332 eur - 5 000 eur
	0 %

	5 001 eur - 10 000 eur
	5 %

	10 001 eur - 20 000 eur
	10 %

	20 001 eur - 30 000 eur
	20 %

	30 001 eur - 40 000 eur
	25 %

	40 001 eur - 50 000 eur
	35 %

	od 50 001 eur
	45 %


“.

20. V prílohe č. 1 časti I písm. E sa vypúšťajú slová „v listinnej podobe“.

21. V prílohe č. 1 časti I písmeno F znie:

„F. Výška úhrady za poskytovanie vestníka v elektronickej podobe vo formáte pdf je 0 eur a v listinnej podobe je 9,00 eura za jedno číslo vestníka.“.

22. V prílohe č. 1 časti I písm. G prvom bode sa slovo „10“ nahrádza slovom „20“.

23. V prílohe č. 1 časti II sa vypúšťa tabuľka č. 13, tabuľka č. 14 a tabuľka č. 16.

24. V prílohe č. 1 časti II písmeno A znie:

„A. Poštovné a balné

1. Poštovné poplatky sa riadia podľa aktuálneho cenníka poštových služieb Slovenskej pošty, a. s.

2. Úhrada za balné najmä obálok je 1 euro.

3. Úhrada nákladov poštovné a balné sa určí ako súčet úhrad v bode 1 a 2.“,

25. V prílohe č. 1 časti II sa vypúšťa písmeno B.

Doterajšie písmená C a E sa označujú ako písmená B a C.

26. V prílohe č. 1 časti II nadpis písmena B znie:

[bookmark: _Hlk231819229]„B. Výška úhrady za trvalé sledovanie novoprijatých slovenských technických noriem a technických normalizačných informácií a výška úhrady za rešeršnú službu.“.

27. V prílohe č. 1 časti II písm. C úvodná veta prvého bodu znie:
„1. Výška úhrady za trvalé sledovanie novoprijatých slovenských technických noriem a technických normalizačných informácií sa určuje takto:“.

28.  V prílohe č. 1 časti II písm. C prvom bode sa doterajšia tabuľka č. 15 označuje ako tabuľka č. 12, ktorá znie:

„Tabuľka č. 12

	[bookmark: _Hlk231819336]
	Podľa vlastnej špecifikácie tried
	Bez uvedenia špecifikácie tried

	Zaslanie zoznamu novoprijatých slovenských technických noriem a technických normalizačných informácií, ich zmien, opráv alebo zrušení v elektronickej podobe (ročná výška úhrady za mesačné zasielanie zoznamu, maximálne na 3 mailové adresy)
	100 eur
	50 eur


“.

29. V prílohe č. 1 časti II písm. C sa vypúšťa druhý bod.

Doterajší tretí bod sa označuje ako druhý bod.



Čl. II

Táto vyhláška nadobúda účinnosť 1. januára 2027.




